
Ο αγώνας συνεχίζεται 



Σ τη ζωή του ο άνθρωπος περ¬ 
νάει από πολλές συγκρούσεις 
και πολλούς αγώνες, είτε ατο¬ 
μικά είτε συλλογικά, για να ικανο¬ 
ποιηθούν τα δικαιώματά του. Ποιο εί¬ 
ναι, όμως, το ερώτημα που βάζει 
έντονα στο τέλος κάθε αγώνα για να 
περάσει στον επόμενο; Ποιοι είναι οι 
στόχοι για την κατάκτηση των οποί¬ 
ων αγωνίστηκε και ποιες οι νίκες για 
τις οποίες αγωνίστηκε. 

Οι 44 μέρες που δώσαμε από τη 
ζωή μας στην απεργία πείνας έκαναν 
τη φωνή μας να φτάσει σε όλο τον 
πλανήτη. Παρόλες τις δύσκολες συν¬ 
θήκες που περάσαμε, δείξαμε στον 
κόσμο ότι ο μετανάστης μπορεί να 
ακολουθήσει το δρόμο της Ιντιφάντα, 
το δρόμο του αγώνα, προκειμένου να 
κατακτήσει τα δικαιώματά του. Απ' 
αυτόν τον αγώνα, τον αγώνα με άδειο 
στομάχι, πήραμε και κάποια μαθή¬ 
ματα. Πώς να αγωνιζόμαστε συλλο¬ 
γικά, πώς να αντέχουμε στις δυσκο¬ 
λίες και να μην κοιτάμε τα ατομικά αλ¬ 
λά τα συλλογικά συμφέροντα. Ολα 
αυτά ένωσαν με δεσμούς φιλίας και 
συντροφικότητας τους απεργούς πεί¬ 
νας. Κάθε μέρα κουβεντιάζαμε συλ¬ 
λογικά, όχι ατομικά, γιατί η ζωή μας 
ήταν σε κίνδυνο λόγω της απεργίας 
πείνας. Εχουμε κατακτήσει πολλά, τα 
οποία μπορεί να τα περιγράφει μόνο 
όποιος έχει κάνει απεργία πείνας. 

Παραμένει, όμως, το ερώτημα τι έγι¬ 
νε με τα αιτήματά μας και τους στό¬ 
χους μας, για τους οποίους είχαμε 
συμφωνήσει όλοι μαζί και χαράζαμε 
όλοι μια κόκκινη γραμμή που να μη 
μπορεί κανείς να την περάσει. Αυτή 
τη γραμμή, που είχε χαραχτεί με το 
χρώμα του αίματος, ήταν απαγο¬ 
ρευμένο στον καθένα μας να την πε¬ 
ράσει, δεν μπορούσε με κανέναν τρό¬ 
πο να την αγνοήσει και να την προ- 
σπεράσει. Η γραμμή αυτή ήταν η 
άδεια παραμονής για όλους, για τους 
300 απεργούς πείνας. 

Δεν καταφέραμε να πάρουμε την 
άδεια παραμονής. Σημαίνει αυτό ότι 
χάσαμε; Αυτό το πράγμα που πήρα¬ 
με είναι μήπως το πρώτο βήμα για να 
πάρουμε άδειες παραμονής; 

Τι πήραμε: 

Απέλαση και αναβολή απέλασης για 
6 μήνες και την υπόσχεση ότι θα μας 
επιτρεπόταν το ταξίδι και η επ' αό¬ 
ριστον ανανέωση της αναβολής απέ¬ 
λασης. Επίσης, την υπόσχεση ότι θα 
μειωθούν τα χρόνια για να πάρει κά¬ 
ποιος την άδεια παραμονής από 12 
σε 5. 

Ολα αυτα δεσμεύτηκαν ότι θα τα 
υλοποιήσουν με μια υπουργική από¬ 
φαση. Αυτά, όμως, μας οδηγούν στην 
άδεια παραμονής ή στην απέλαση; 
Μέχρι τώρα υπάρχει μεγάλη διαφο¬ 
ρά μεταξύ των στόχων που βάλαμε 
εξαρχής και αυτών που μας δόθηκαν. 

Με τη συνάντησή μας με τους 4 
υπουργούς και με την πίεση της 
απεργίας πείνας έγινε σύγκρουση μέ¬ 
σα στην κυβέρνηση. Συμφωνήσαμε 
να πάρουμε μια κάρτα, όχι ένα «πε¬ 
ριοδικό», σαν αυτό που έχουμε τώρα. 
Επίσης συμφωνήσαμε υπόσχεση για 
ταξίδι, επ' αόριστον αναβολή της απέ¬ 
λασης, δικαίωμα εργασίας και μείωση 
από 12 σε 8 των χρόνων για να πά¬ 
ρει κάποιος άδεια παραμονής. Συμ¬ 
φωνήσαμε επίσης ότι θα γραφτούν 
οι αληθινές ημερομηνίες που μπήκε ο 
καθένας μας στην Ελλάδα. Αυτό, 
όμως, δεν έγινε και το μόνο που γρά¬ 
φτηκε είναι η ημερομηνία που πήρα¬ 
με τα 4 χαρτιά. 

Η μεγάλη καταστροφή είναι ότι ού¬ 
τε αυτά που συμφωνήσαμε κατόπιν 


συμβιβασμού, μετά από 44 μέρες 
απεργίας πείνας, δεν υλοποιήθηκαν. 
Και ήταν γνωστό αυτό μια μέρα μετά 
τη λήξη της απεργίας πείνας, όταν η 
κυβέρνηση υπαναχώρησε από τις δε¬ 
σμεύσεις της. Η κυβέρνηση έλεγε πολ¬ 
λά ψέματα. Τα πολλά ταξίδια που 
υποσχόταν έγιναν ένα ταξίδι με απλή 
ενημέρωση της αστυνομίας και ένα 
δεύτερο ταξίδι για σοβαρούς λόγους, 
όπως βαριά ασθένεια συγγενούς, κα¬ 
τόπιν έγκρισης της αστυνομίας. Ελε¬ 
γαν ψέματα ότι μετά από μια βδομά¬ 
δα θα δοθεί σε κάθε απεργό πείνας 
μια κάρτα, αντί για τα τέσσερα χαρ¬ 
τιά που είχε πάρει. 

Το μόνο πράγμα που φαίνεται ότι 
έχει κερδηθεί είναι η δυνατότητα να 


βγει υπουργική απόφαση που να μας 
επιτρέπει να ταξιδέψουμε στις πα¬ 
τρίδες μας. Οπως είναι σε όλους μας 
γνωστό, αγωνιζόμασταν για να μπο¬ 
ρούμε να ταξιδεύουμε ελεύθερα σε 
όλη την Ε.Ε., λόγω της κρίσης που 
περνάει η Ελλάδα και της μεγάλης 
ανεργίας. Ξέρουμε όλοι μας ότι το μό¬ 
νο πράγμα που μας κάνει να αντέ- 
ξουμε την ξενιτιά, την απομάκρυνση 
από τους δικούς μας, τους φίλους 
μας, είναι η εργασία που αναζητά ο 
καθένας για να αλλάξει τρόπο ζωής 
και να ζήσει σε καλύτερες κοινωνικές 
συνθήκες. Οπως θυμάται ο κάθε 
απεργός, την αναβολή της απέλασης 
καταφέραμε να την πάρουμε οπτό τις 
πρώτες μέρες της απεργίας. Ομως, 


το δικαίωμα του ταξιδιού είναι εξα¬ 
σφαλισμένο από νόμο του 2006. 
Οποιος έχει αναβολή της απέλασης 
μπορεί να ταξιδεύει όποτε θέλει και 
όσο θέλει. Αυτό σημαίνει ότι αυτό εί¬ 
ναι καλύτερο από ό,τι πήραμε εμείς 
μετά από τη μεγάλη «νηστεία». 

Στην καινούργια υπουργική από¬ 
φαση, που βγήκε το 2010, δίνεται το 
δικαίωμα για απεριόριστα ταξίδια και 
δικαίωμα εργασίας σε όποιον έχει πά¬ 
ρει απόφαση αναβολής της απέλα¬ 
σης από τα διοικητικά δικαστήρια. Για 
μας, δυστυχώς, ούτε το δικαίωμα ερ¬ 
γασίας ούτε η επ' αόριστον αναβο¬ 
λή της απέλασης είναι εξασφαλισμέ¬ 
να. Και χρειάζεται, για να εξασφαλι¬ 
στεί το δικαίωμα εργασίας, να βγει 
προεδρικό διάταγμα. Ομως, σύμφω¬ 
να με τον νόμο 3907 άρθρο 37 παρ. 
5, προβλέπονται συγκεκριμένα είδη 
εργασίας σε συγκεκριμένους τόπους. 

Συμπερασματικά, δεν καταφέραμε 
να πάρουμε την άδεια παραμονής. Η 
κυβέρνηση καθυστερεί την υλοποίη¬ 
ση της συμφωνίας. Ολα τα συμφω- 
νηθέντα είναι στον αέρα, αφού δεν 
υπάρχουν δεσμεύσεις. Γι' αυτό προ¬ 
κύπτουν δύο ερωτήσεις που καθένας 
μπορεί να σκεφτεί: πρώτον, δεν ήταν 
δυνατόν να πάρουμε άδεια παραμο¬ 
νής; Δεν μπορούσαμε να πιέσουμε με 
την απεργία μας για να πάρουμε το 
δικαίωμά στην άδεια παραμονής; Δεύ¬ 
τερον, αφού δεν μπορέσαμε να πά¬ 
ρουμε άδεια παραμονής, δεν ήταν ση¬ 
μαντικό και λογικό να εξασφαλίσου¬ 
με τα συμφωνηθέντα; 

Οπως ξέρουμε όλοι, χωρίς αμφι¬ 
βολία, ήταν στις δυνατότητές μας να 
πάρουμε την άδεια παραμονής σε λι- 
γότερες από 44 μέρες, αν δεν υπήρ¬ 
χε εσωτερική διάσπαση και αν δεν 
υπήρχαν κάποιοι που έχουν ξεχάσει 
ότι αγώνας σημαίνει να δίνεις για να 
πάρουνε όλοι. Κι αυτό ανεξάρτητα 
από ό,τι δίνει το άτομο για το σύνο¬ 
λο. Παρολαυτά, μπορούσαμε ν' αντέ- 
ξουμε και να συνεχίσουμε την απερ¬ 
γία πείνας για περισσότερες μέρες. Ει¬ 
δικά όταν η κυβέρνηση ήταν σε μεγά¬ 
λη πίεση. Αυτό φαίνεται από το γε¬ 
γονός ότι 4 υπουργοί ήρθαν να συζη¬ 
τήσουν με τους μετανάστες, για να 
ξεπεράσουν την κρίση, όπως παρα¬ 
δεχόταν η κυβέρνηση. Μολονότι η κυ¬ 


βέρνηση στόλιζε τους απεργούς με 
τους πιο χυδαίους χαρακτηρισμούς, 
χάρη στη δύναμη και την αποφασι¬ 
στικότητα των απεργών κάποιοι 
υπουργοί της κυβέρνησης συγκρού- 
στηκαν μεταξύ τους. 

Αυτό που βοήθησε στην ανυπο¬ 
χώρητη στάση των απεργών και στη 
συνέχιση της απεργίας μέρα προς μέ¬ 
ρα είναι η συμπαράσταση των αλλη¬ 
λέγγυων, όσων αρνούνταν να μένουν 
σιωπηλοί, όσων αποφάσισαν να μεί¬ 
νουν μαζί μας, συμπαραστεκόμενοι 
με διάφορους τρόπους, ακόμη και κά¬ 
ποιων οργανώσεων υπεράσπισης 
των ανθρωπίνων δικαιωμάτων σε διά¬ 
φορες χώρες. Ολοι μας θυμόμαστε 
την ημέρα που κυνηγήθηκε ο αντι¬ 
πρόεδρος της κυβέρνησης στη Γαλ¬ 
λία, σε κάποια εκδήλωση, από έλλη- 
νες φοιτητές, λόγω της θέσης της κυ¬ 
βέρνησης ενάντια στους μετανάστες. 
Αυτό που δεν πρέπει να ξεχάσουμε 
είναι ότι συμβάλαμε για να αλλάξει 
στην κοινωνία και στα ΜΜΕ η αρνη¬ 
τική στάση προς τους μετανάστες. 

Σε αυτές τις συνθήκες η κυβέρνηση 
φοβόταν να μην υπάρξουν θύματα, 
γιατί ένα τέτοιο ενδεχόμενο θα ήταν 
καταστροφικό γι' αυτήν. Ετσι εξηγεί¬ 
ται το ότι η κυβέρνηση προσπαθού¬ 
σε να κανονίσει συναντήσεις με τους 
απεργούς, να βρει λύσεις στην κρίση. 
Παρολαυτά, ξεκινήσαμε να συζητά¬ 
με κάποιες λύσεις πιο συμβιβαστικές 
και πέρα από την κόκκινη γραμμή που 
είχαμε συμφωνήσει και ήταν ή άδεια 
παραμονής ή τίποτα. 

Αυτή η υποχώρηση δεν ήρθε ξαφ¬ 
νικά. Ηταν αποτέλεσμα μιας βρώμι¬ 
κης πολιτικής που ακολούθησαν κά¬ 
ποιοι για να σπάσουν την ψυχολογία 
των απεργών. Ο μόνος τρόπος για να 
συμβεί αυτό ήταν να εκφοβίσουν, να 
πουν ψέματα, μέχρι που έγιναν ντου¬ 
ντούκες της κυβέρνησης. Εφτασαν να 
λένε ότι είναι αδύνατο να πάρουμε 
την άδεια παραμονής. Ανακάτεψαν 
την τράπουλα και ο καθένας άρχισε 
τη δική του ανάλυση. Κάποιοι άρχι¬ 
σαν να λένε ότι πρέπει να σταματή¬ 
σει η απεργία. 

Ετσι, χάσαμε τη μεγάλη ευκαιρία 
που ήταν στα χέρια μας, να συνεχί¬ 
σουμε την απεργία μας μέχρι να κα¬ 
τακτήσουμε τα δικαιώματά μας, να 
βελτιώσουμε κάποια πράγματα για 
όλους τους μετανάστες και να πάρουν 
οι 300 άδεια παραμονής. Αυτό που 
μας ξαφνιάζει είναι ότι κόπτοιοι έσπευ- 
σαν να αδειάσουν την Υπατία, εκεί 
που γινόταν η απεργία πείνας. Αυτό 
που δεν μπορούσε να κάνει η κυβέρ¬ 
νηση μόνη της μπόρεσαν να το κά¬ 
νουν κάποιοι ανάμεσά μας και αυτοί 
ήταν τα κρυφά χέρια της κυβέρνησης. 
Και από εκεί που η κυβέρνηση βρι¬ 
σκόταν κάτω από την πίεσή μας, βρε¬ 
θήκαμε εμείς κάτω από την πίεση της 
κυβέρνησης. 

Αυτό είναι ένα κείμενο που βγαίνει 
από την καρδιά κάθε απεργού πεί¬ 
νας, που έβαλε τη ζωή του σε κίνδυ¬ 
νο, και απευθύνεται σε όλους αυ¬ 
τούς που ήταν μαζί μας και μας συ¬ 
μπαραστάθηκαν. Για να εξηγήσουμε 
γιατί χάθηκε η νίκη. Τα χαρτιά στο χέ¬ 
ρι δε θα μείνουν για πολύ. Ποιος ρίχνει 
το δηλητήριο; 

Αυτό που πρέπει να μείνει είναι ότι 
δεν πρέπει να κοιτάμε πίσω, αλλά να 
κοιτάμε στο μέλλον και να δούμε όλοι 
μαζί πώς θα το αλλάξουμε, ξεκινώ¬ 
ντας από αυτά που πήραμε. Τα συ¬ 
μπεράσματα από αυτόν τον αγώνα, 
είτε είναι αρνητικά είτε είναι θετικά, 
θα μας βοηθήσουν να συνεχίσουμε 
τον αγώνα μας κι ας μην το θέλουν 
όσοι μας πρόδωσαν. 



είμαστε 


Οπως ξέρουμε όλοι, όταν βγαίνει μια καινούρια εφημερίδα, μπαίνουν 
πολλά ερωτήματα τα οποία πρέπει να απαντηθούν: 

Ποιοι είμαστε; 

Γιατί βγήκε αυτή η εφημερίδα; 

Ποιοι οι στόχοι της εφημερίδας; 

Εφτασε η ώρα να γράφουν οι μετανάστες στη γλώσσα τους για να 
μπορεί να ακουστεί η φωνή τους. Να πουν την άποψή τους ελεύθε¬ 
ρα και χωρίς κανένα διαμεσολαβητή που τους εκμεταλλεύεται για το 
δικό του όφελος. Για να μην αφήνουμε κανέναν να μιλάει για μας, χω¬ 
ρίς εμάς και να αλλάζει τις απόψεις μας και να επηρεάζει τους αγώνες 
μας. Γι αυτό σκεφτήκαμε να φτιάξουμε αυτό το ελεύθερο βήμα για 
όλους τους μετανάστες, οστό αυτούς γι αυτούς. Από την πίστη μας για 
την συνέχιση του αγώνα μας μετά το τέλος της απεργίας πείνας που 
έκαναν οι 300 μετανάστες στην Αθήνα, αποφασίσαμε εμείς, μια ομάδα 
από αυτούς, να συνεχίσουμε την μάχη τακτικά μέσα από τον γρα¬ 
πτό μας λόγο σε αυτή την εφημερίδα. Και αυτό είναι ένα από τα ση¬ 
μαντικότερα πράγματα που κερδίσαμε όλοι μέσα από το σχολείο της 
απεργίας πείνας. Οι αγώνες πρέπει να μην σταματήσουν παρόλες 
τις συνθήκες και τα εμπόδια. Για να δείχνουμε σε όλους ότι θα συνεχί¬ 
ζουμε και θα αντιμετωπίζουμε όποιον μπαίνει εμπόδιο στο δρόμο του 
μετανάστη για να ικανοποιηθούν τα δικαιώματά του. 

Ο στόχος μας είναι να μένουμε πάντα σε επαφή μαζί με όλους τους 
μετανάσταστες και να ανταλλάσσουμε σκέψεις και απόψεις. Να γρά¬ 
φουμε για όλα τα προβλήματα που αντιμετωπίζουν καθημερινά και 
να προσπαθούμε να βρούμε εφτικτές και λογικές λύσεις. Αυτή η εφη¬ 
μερίδα είναι δική σας. Και η συνέχεια της εξαρτάται από σας. Και η συμ¬ 
μετοχή σας σε αυτή με τις απόψεις σας είναι αναγκαία και σημαντική. 
Από το σεβασμό μας για την διαφορετική άποψη και για να μην είναι 
κάνεις περιθωριοποιημένος, καλωσορίζουμε όλες τις απόψεις και όλες 
οι κριτικές είναι ευπρόσδεκτες, εφόσον αυτές μας βοηθούν στους αγώ¬ 
νες μας για να ικανοποιηθούν τα δικαιώματά μας. 

Η απεργία πείνας στο μικροσκόπιο 



Τ α τελευταία δέκα χρόνια, η Ευ¬ 
ρώπη δέχτηκε πολλά κύματα 
μεταναστών. Οι αιτίες είναι οι 
δύσκολες συνθήκες ζωής που αντι¬ 
μετωπίζουν οι μετανάστες στις πα¬ 
τρίδες τους, που τους αναγκάζουν 
να ψάχνουν καλύτερες συνθήκες ζω¬ 
ής, ζωή με αξιοπρέπεια. Οι μετανά¬ 
στες βάζουν σε κίνδυνο τη ζωή τους, 
ταξιδεύοντας μέσω ξηράς και θά¬ 
λασσας για να ψτάσουν στη γη των 
ονείρων τους. Και ξαφνικά, ξυ¬ 
πνούν από το όνειρο και βλέπουν την 
πραγματικότητα, στην οποία ζει κά¬ 
θε μετανάστης, ειδικά στην Ελλάδα, 
η οποία είναι χώρα υποδοχής της 
πλειοψηφίας των μεταναστών και 
την οποία βλέπουν σαν πέρασμα 
προς την Ευρώπη. ΕΊαρ' όλες τις δύ¬ 
σκολες συνθήκες, στις οποίες ζουν οι 
μετανάστες στην Ελλάδα, κυρίως με 
το ρατσισμό και την ανεργία, τα τε¬ 
λευταία δέκα χρόνια έχει αρχίσει ένας 
αγώνας για να αποκτήσουν τα δι- 
καιώματά τους. Στην αντίθετη πλευ¬ 
ρά υπάρχει μια κυβερνητική πολιτι¬ 
κή που δε θέλει ν' ακούσει τις φωνές 
που υπερασπίζονται τα ανθρώπινα 
δικαιώματα των μεταναστών. Γι' αυ¬ 
τό το λόγο, 300 μετανάστες πήραν 
το βάρος πάνω τους και αποφάσι¬ 
σαν να κάνουν απεργία πείνας για να 
υπερασπιστούν τα δικαιώματά τους. 

Το ξεκίνημα αυτής 
της ιστορίας 

Τι ήταν αυτό που ένωσε αυτούς 
τους μετανάστες; Είναι τα καθημερι¬ 
νά προβλήματα που αντιμετωπίζουν, 
αλλά και η δυνατή πίστη τους στη δυ¬ 
νατότητα αλλαγής των συνθηκών 
ζωής τους. Το υψηλό ηθικό τους ήταν 
αυτό που τους όπλισε για να κάνουν 
πράξη την απεργία πείνας. Αποφα- 
σίστηκε τόπος της απεργίας να είναι 
η Αθήνα. Επειδή στην πλειοψηφία 
τους δε μιλούν την ελληνική γλώσσα, 
ήταν λογικό να υπάρξει σύνδεση με 
κάποιες οργανώσεις που ασχολού¬ 
νται με τους μετανάστες, για να εξα¬ 
σφαλιστεί η σύνδεση μεταξύ των 
απεργών και της αλληλεγγύης. Διά¬ 
λεξαν το Φόρουμ Μεταναστών Κρή¬ 
της, επειδή έχει ήδη εμπειρία από μια 
προήγουμενη απεργία πείνας και 
επειδή υπάρχουν μέλη του που μι¬ 
λούν και την ελληνική και την αραβι¬ 
κή γλώσσα, γεγονός που θα διευκό¬ 
λυνε την επικοινωνία. 

Η αρχή της 
ετοιμασίας 

Οι ετοιμασίες γι' αυτήν την απερ¬ 
γία ξεκίνησαν με δυο στάδια. Πρώ¬ 
το στάδιο ήταν η ηθική και οργανω¬ 
τική προετοιμασία των απεργών, μέ¬ 
σω εβδομαδιαίων συνελεύσεων. Δεύ¬ 
τερο στάδιο ήταν η εξασφάλιση της 
συμπαράστασης στην απεργία πεί¬ 
νας. Οι μετανάστες κατέβαλαν με¬ 
γάλη προπάθεια και μπόρεσαν να μα¬ 
ζέψουν ένα μεγάλο ποσό, που ήταν 
αρκετό για να καλύψει όλα τα έξο¬ 
δα που χρειάζονταν για την επικοι¬ 
νωνία τους με φορείς που θα συ¬ 
μπαραστέκονταν στην οπτεργία τους. 
Αυτό το ποσό ήταν γύρω στις 28.000 
ευρώ. 

Οι συνελεύσεις συνεχίστηκαν για 
να παρθούν κάποιες αποφάσεις. 
Υπήρξαν πολλές συγκρούσεις, ανα¬ 
γκαίες για να προσπεραστούν κά¬ 
ποια προβλήματα που θα μείωναν 
το ηθικό των συμμετεχόντων στην 
απεργία και που η μη λύση τους θα 
αποτελούσε αιτία διάσπασης στο 
μέλλον. Μετά από αρκετές συνελεύ¬ 


σεις με τις οργανώσεις που ανακοί¬ 
νωσαν την αλληλεγγύη τους, ορίστη¬ 
κε ο χρόνος και ο τόπος για την απερ¬ 
γία πείνας. 

Ετοιμαστήκαμε όλοι και ξεκινήσα¬ 
με με τα λεωφορεία για το λιμάνι των 
Χανίων, ελπίζοντας ότι η νίκη είναι 
κοντά. Το καράβι σάλπαρε κι απάνω 
του βρίσκονταν 250 άτομα που άφη¬ 
σαν τις δουλειές και τα σπίτια τους, 
με στόχο τη νίκη του αγώνα. Συγκι¬ 
νητική ήταν η στιγμή του αποχαιρε¬ 
τισμού από τους αλληλέγγυους. Τα 
συνθήματα που φωνάζαμε όλοι μα¬ 
ζί ανέβασαν το ηθικό και μας έκαναν 
να συγκεντρωθούμε στο στόχο μας. 
Αυτές τις συγκινητικές στιγμές, κανέ¬ 
νας μας δεν σκέφτηκε γιατί ήταν υπο¬ 
χρεωτικό να γραφτούν τα πραγμα¬ 
τικά ονόματα και τα αληθινά στοιχεία 
του κάθε απεργού επάνω στο εισι¬ 
τήριο. Αυτό που μας απασχολούσε 
ήταν να ξεπεράσουμε το πρώτο 
εμπόδιο και να φτάσουμε στο λιμά¬ 
νι του Πειραιά, χωρίς προβλήματα 
και χωρίς καμιά σύγκρουση με την 
Αστυνομία. Περάσαμε το πρώτο 
εμπόδιο με επιτυχία. Ο λόγος ήταν ο 
μεγάλος αριθμός αλληλέγγυων που 
απετέλεσε την πρώτη ασπίδα για 
οποιαδήποτε σύγκρουση με την 
Αστυνομία. 

Η άφιξη στον Πειραιά 

Μετά από την άφιξή μας στον Πει¬ 
ραιά, κατευθυνθήκαμε προς το μέ¬ 
ρος που θα γινόταν η απεργία, που 
ήταν η Νομική Σχολή. Ηταν Κυριακή 
23 του Γενάρη, δυο μέρες πριν την 
ημερομηνία που θα ξεκινούσε η απερ¬ 
γία. Μοιραστήκαμε σε δωμάτια. Δε 
μας ενδιέφερε πώς μοιραστήκαμε. 
Στόχος μας ήταν η μέρα έναρξης της 
απεργίας πείνας, που ήταν για μας 
μέρα νίκης. 

Τα γεγονότα της 
Νομικής 

Την επόμενη μέρα και κάτω από 
την πίεση των ΜΜΕ και το θόρυβο 
που έγινε γύρω από το γεγονός της 
άφιξής μας στη Νομική, η ελληνική 
κυβέρνηση μας ζήτησε συνάντηση 
πριν ξεκινήσει η απεργία. Η συνά¬ 
ντηση έγινε με το γενικό γραμματέα 
του υπουργείου Εσωτερικών Ανδρέα 
Τάκη και δύο μέλη του ΦΜΚ. Μετά 
απ' αυτή τη συνάντηση, οι απεργοί 
πίστεψαν ότι η λύση είναι κοντά. Εδώ 
πρέπει να τονίσουμε ότι το ΦΜΚ, μέ¬ 


σω του Α-Χ, ανακοίνωνε πάντα στις 
συνελεύσεις ότι η απεργία δε θα ξε- 
περάσει τις 25 ημέρες και ότι σ' αυ¬ 
τό το διάστημα θα υλοποιηθούν τα 
αιτήματά της. Στη συνάντηση ο γ.γ. 
του υπουργείου Εσωτερικών είπε ότι 
υπάρχει μια προσέγγιση για το πρό¬ 
βλημα της μετανάστευσης, αλλά για 
τους 300 (στην πραγματικότητα 282) 
απεργούς δεν υπάρχει λύση. 

Μετά από δυο μέρες σ' αυτό που 
ονομάζουμε «περίοδος της Νομικής» 
και με όλο το θόρυβο των ΜΜΕ γύ¬ 
ρω από το άσυλο, την Πέμπτη ήρθε 
ο πρύτανης του πανεπιστημίου και 
μας ζήτησε να αδειάσουμε τη Νομι¬ 
κή. Αμέσως μετά την αναχώρησή του, 
ήρθαν οι αστυνομικοί και κύκλωσαν 
το κτίριο της Νομικής, σαν να ήταν 
συμφωνημένο από πριν. Ξεκίνησαν 
διαπραγματεύσεις, στη διάρκεια των 
οποίων φάνηκε ποιοι είναι οι αγωνι¬ 
στές και ποιοι σοκαρίστησαν και φο¬ 
βήθηκαν. Κάποιοι το έβαλαν στα πό¬ 
δια, κάποιοι «αρρώστησαν» και κά¬ 
ποιοι είπαν ότι θα μπουν κι αυτοί 
στην απεργία πείνας. Οσο για τους 
απεργούς, αυτοί αποφάσισαν να συ- 
νεχίσουν τον αγώνα. 

Σ' αυτήν την κρίσιμη φάση, οι 
απεργοί πήραν τη δύσκολη απόφα¬ 
ση, ότι στόχος δεν είναι το κράτημα 
της Νομικής, αλλά η συνέχιση της 
απεργίας με τους απεργούς ενωμέ¬ 
νους. Βγήκαμε από τη Νομική με ψη¬ 
λά το κεφάλι, περικυκλωμένοι από 
τους αστυνομικούς, οι οποίοι ήταν 
αποφασισμένοι να μας πετάξουν έξω 
από τη Νομική με οποιονδήποτε τρό¬ 
πο. Το ίδιο βράδυ καταλαβάμε ότι οι 
αλληλέγγυοι δε στάθηκαν στο ύψος 
των περιστάσεων. Ηταν λίγοι αυτοί 
που ήταν μαζί μας όταν βγήκαμε έξω. 
Οι περισσότεροι ήταν απόντες, με τη 
δικαιολογία ότι εμπόδιό τους ήταν οι 
αστυνομικοί που δεν τους άφησαν να 
φτάσουν σε μας! 

Από τη Νομική 
στην Υπατία 

Ξεκινήσαμε από τη Νομική τις 
πρώτες πρωινές ώρες, χωρίς να ξέ¬ 
ρουμε που μας οδηγούν. Κάποιοι αλ¬ 
ληλέγγυοι που πήγαν και είδαν το μέ¬ 
ρος, «βίλα Υπατία», μας ανακοίνωσαν 
ότι το κτίριο είναι κατάλληλο για την 
απεργία. Δεν ξέρω γιατί, αλλά πάντα 
κάποιοι πολιτικοί γεμίζουν τη γλώσ¬ 
σα τους με ψέματα. Οταν φτάσα¬ 
με, ξαφνιαστήκαμε, γιατί το κτίριο δεν 


μπορούσε να χωρέσει το σύνολο των 
απεργών. Γι' αυτό στήθηκαν σκηνές, 
σαν να είμαστε επιζώντες από σει¬ 
σμό. Η Υπατία δεν ήταν κατάλληλη 
για την απεργία, όμως αντέξαμε αυ¬ 
τή την κατάσταση. 

Από την άλλη, η αλληλεγγύη ολοέ¬ 
να δυνάμωνε. Αυτό που έβγαινε προς 
τα έξω ήταν η αποφασιστικότητά 
μας για τη νίκη, χωρίς να κάνουμε ού¬ 
τε ένα βήμα πίσω. Αυτό φόβισε την 
κυβέρνηση και γι' αυτό έστειλε αντι¬ 
προσώπους της να ετοιμάσουν δεύ¬ 
τερη συνάντηση με τον γ.γ. του 
υπουργείου Εσωτερικών. Εγιναν πολ¬ 
λές πολύωρες συναντήσεις με τον τα¬ 
χυδρόμο του γ.γ. του υπουργείου 
Εσωτερικών, χωρίς να μας γίνεται 
γνωστό τι συζητιέται σ' αυτές. 

Γιατί έκρυβαν 
την αλήθεια; 

Μετά τη δεύτερη συνάντηση, παρ' 
όλο το σκοτάδι που τη σκέπασε, μας 
μετέφεραν την εικόνα ότι η νίκη είναι 
κοντά. Εκεί τους οδήγησε το θράσος 
τους να μας κρύβουν και να αλλοιώ¬ 
νουν αλήθειες. 

Δύο φορές ήρθαν κάποιοι αντι¬ 
πρόσωποι του υπουργείου Υγείας για 
να εξετάσουν την ψυχολογική και σω¬ 
ματική υγεία των απεργών πείνας, 
αλλά δεν έγιναν δεκτοί, παρόλο που 
επέμεναν να μπουν στο χώρο της 
Υπατίας. Την επόμενη μέρα, ο υπουρ¬ 
γός Υγείας Α. Λοβέρδος συνέχισε την 
πολιτική της κυβέρνησης για τη λήξη 
της απεργίας, λέγοντας ένα μεγάλο 
ψέμα: ότι η γρίπη των χοίρων έχει μο¬ 
λύνει τους απεργούς και ότι η Υπα¬ 
τία αποτελεί κίνδυνο για την υγεία 
των ανθρώπων που ζουν στη γύρω 
περιοχή. Γι' αυτό πρέπει η απεργία 
πείνας να τελειώσει το συντομότερο 
δυνατό. 

Την 26η μέρα της απεργίας πείνας, 
μετά απο τηλεφωνήματα που έγιναν 
με απόλυτη μυστικότητα, κάποιος 
που νομίζαμε ότι ήταν ένας από εμάς 
έριξε τη «βόμβα». Η «βόμβα» εξερ- 
ράγη γύρω στις 10 το πρωί. 

«Ξυπνήστε, 

νικήσαμε!» 

Ενώ κοιμόμασταν όλοι, ήρθε ο ακα¬ 
τονόμαστος «Α-Χ» και μας ξυπνάει 
φωνάζοντας: «Σηκωθείτε, νικήσαμε!». 
Ξυπνήσαμε όλοι χαρούμενοι ανταλ¬ 
λάσσοντας συγχαρητήρια μεταξύ μας 


για τη νίκη. Ακολούθησε μια συνά¬ 
ντηση με την υπουργό Αννα Νταλά- 
ρα, χωρίς να είναι παρόντες οι απερ¬ 
γοί πείνας, κάτι που δεν ήταν τυχαίο. 
Αυτό μας έδωσε την αίσθηση ότι κά¬ 
τι μαγειρεύεται πίσω από τις πλάτες 
μας. Μεταξύ των οπτεργών, που ήταν 
απόντες από αυτή τη συνάντηση, το 
μόνο που δημιουργήθηκε ήταν αντι¬ 
θέσεις και διαφορετικές ερμηνείες, διό¬ 
τι δεν καταλάβαιναν όλοι αν μετά τη 
συνάντηση με τη Νταλάρα η διαφαι- 
νόμενη λύση ήταν χειρότερη από το 
αναμενόμενο και από τα αιτήματα 
της απεργίας. Ηταν αυτό νίκη; 

Η πρόταση που μας μετέφεραν και 
που ήθελαν να μας περάσουν ήταν 
η εξής: μία κάρτα για έξι μήνες που 
ν' ανανεώνεται για άλλους έξι μήνες. 
Το μόνο σίγουρο είναι ότι απορρί- 
φθηκε από τους ίδιους τους απερ¬ 
γούς πείνας, που είπαν ότι δεν θέ¬ 
λουν μεσοβέζικες λύσεις, αλλά είναι 
αποφασισμένοι να φτάσουν στο 
στόχο που έβαλαν πριν από έξι μή¬ 
νες, πριν δηλαδή ξεκινήσει η απεργία 
πείνας. 

Τίποτα λιγότερο από 
άδεια παραμονής 

Την 28η μέρα απεργίας πείνας, οι 
απεργοί ανακοίνωσαν μια καθαρή 
απόφαση για ν' απαντήσουν στη λύ¬ 
ση που προτάθηκε από την κυβέρ¬ 
νηση. Δήλωσαν ότι η πρόταση της 
κυβέρνησης είναι οπταράδεκτη και δεν 
τη δέχονται ούτε σαν βάση διαλόγου. 
Σ' αυτό το κείμενο συνόψισαν τα αι- 
τήματά τους σε έξι σημεία. Απ' αυτά 
το κύριο ήταν η άδεια παραμονής και 
τίποτ' άλλο εκτός αυτής. 

Την Πέμπτη, 24 Φεβρουάριου, δη¬ 
λαδή την 31 η μέρα της απεργίας πεί¬ 
νας, ο υπουργός Εσωτερικών Γ. Ρα- 
γκούσης δήλωσε με σκληρό τρόπο ότι 
αποκλείει κάθε περίπτωση να δοθεί 
άδεια παραμονής στους απεργούς. 
Αυτή η δήλωση ήταν στο πλαίσιο του 
ψυχολογικού πολέμου που έκανε η 
κυβέρνηση κατά τη διάρκεια της 
απεργίας. 

Αυτό δεν άλλαξε καθόλου την αγω¬ 
νιστικότητα και την αποφασιστικό¬ 
τητα των 282 απεργών. Αντίθετα, 
έδειξε ότι διασπάστηκαν οι αλληλέγ¬ 
γυοι και μια ομάδα απ' αυτούς έγινε 
η φωνή της κυβέρνησης στην απερ¬ 
γία. Την ίδια μέρα, αυτή τη φορά το 
βράδυ, ο «Μ-Χ» έκανε μια βόλτα ανά¬ 
μεσα σε όλους τους απεργούς θέλο¬ 
ντας να πάρει τη συναίνεσή τους για 
να ζητήσει συνάντηση με την κυβέρ¬ 
νηση, σαν να ήμασταν ζητιάνοι, ξε¬ 
χνώντας ότι όλη η πίεση ήταν πά¬ 
νω στην κυβέρνηση και όχι στους 
απεργούς. Φυσικά, οι απεργοίαπέρ- 
ριψαν την πρόταση να ζητιανέψουν 
συνάντηση με την κυβέρνηση, επει¬ 
δή πίστευαν ακράδαντα ότι η μεγα¬ 
λύτερη πίεση είναι η απεργία πείνας 
και είναι αυτή που θα βάλει τη μύτη 
της κυβέρνησης στο χώμα και θα φέ¬ 
ρει αποτελέσματα. 

Την ίδια περίοδο άρχισαν να κυ¬ 
κλοφορούν φήμες και ψέματα που 
ακούγονταν εδώ και εκεί. Αυτοί που 
διακινούσαν τις φήμες μετέτρεψαν 
σε αλήθεια τη δική τους θέληση; Μπο¬ 
ρεί... Μήπως ήταν η πραγματική αλή¬ 
θεια; Μπορεί... 

Τη Δευτέρα 28 Φλεβάρη, 35η μέρα 
απεργίας, βγήκαν βρόμικες φήμες 
που έλεγαν ότι υπάρχει ένας μεγά¬ 
λος αριθμός απεργών που θα απο¬ 
χωρήσουν οπτό τον αγώνα αν δε φτά¬ 
σουμε σε λύση μέχρι την επόμενη Πα¬ 
ρασκευή. Αυτό ειπώθηκε στη συνέ- 

λευση των αλληλέγγυων. Στόχος της 
φήμης αυτής ήταν να πάρουμε ό,τι 
μπορούμε να πάρουμε πριν φτάσει 
η Παρασκευή. 

Στην πραγματικότητα, αυτή δεν 
ήταν παρά μια καινούργια πίεση για 
να αποδεχτούν οι απεργοί την προη¬ 
γούμενη πρόταση, που την είχαν ήδη 
απορρίψει, με το σκεπτικό ότι αν 
αποχωρήσουν κάποιοι από την 
απεργία, αυτή θα εκφυλιστεί. Για άλ¬ 
λη μια φορά, οι απεργοί τούς διέ- 
ψευσαν και η απεργία συνεχίστηκε, 
γιατί οι απεργοί έβαλαν τις ζωές τους 
σε κίνδυνο για να υλοποιηθούν τα αι- 
τήματά τους. 

Κατηγορηματική 
απόρριψη της 
υποχώρησης 

Το εκπληκτικό είναι ότι η απεργία 
συνεχίστηκε, παρ' όλα τα ψέματα 
που είχαν πει, που δείχνουν ότι το 
σκηνικό ήταν φτιαγμένο για να συμ¬ 
βιβαστούν με λειψές λύσεις. Οι 282 
απεργοί συνέχισαν τον αγώνα τους. 
Ομως, αυτό που δεν μπορούσε να 
κάνει η κυβέρνηση το έκαναν αυτοί 
που την ακολουθούσαν, με τα πολ¬ 
λά ψέματα που έλεγαν στους απερ¬ 
γούς για να τους διασπάσουν. Και το 
κατάφεραν. Παρολαυτά, μια εβδο¬ 
μάδα πριν τη λήξη της απεργίας, οι 
απεργοί πείνας ανακοινώσαμε ότι δεν 
υποχωρούμε με τίποτα αλλά παρα¬ 
μένουμε στη θέση μας. Το μόνο αίτη¬ 
μά μας είναι η άδεια παραμονής και 
γι' αυτό είμαστε έτοιμοι να φτάσου¬ 
με μέχρι το τέλος, δηλαδή μέχρι το θά¬ 
νατο. Αναρωτιέμαι, πώς μετά αυτοί 
οι αγωνιστές, που ήταν αποφασι¬ 
σμένοι, δέχτηκαν στο τέλος τις λειψές 
λύσεις; 

Ούτε χιόνι ούτε 
σεισμός θα μας κάνει 
να αποχωρήσουμε 

Παρασκευή, 4 Μάρτη, 39η μέρα 
της απεργίας, η κυβέρνηση προ¬ 
σπάθησε να στείλει όλους τους απερ¬ 
γούς στα νοσοκομεία. Το επιχείρημά 
της ήταν οι κακές καιρικές συνθήκες, 
δηλαδή η αλλαγή του καιρού από 
Δευτέρα, που αναμενόταν να πέσει 
χιόνι, γεγονός που θα είχε δυσμενείς 
συνέπειες στην υγεία των απεργών. 

Οι απεργοί ήταν κάθετοι και απέρ- 
ριψαν την προσπάθεια. Ειδικά αυτοί 
που έμεναν στις σκηνές ανακοίνωσαν 
ξεκάθαρα ότι ούτε οι καιρικές συν¬ 
θήκες δε θα αποτελέσουν εμπόδιο 
στο δρόμο τους και με μια φωνή άρ¬ 
χισαν να φωνάζουν ένα σύνθημα: 
«Μένουμε και συνεχίζουμε, ακόμα κι 
αν χτυπήσει σεισμός». 

Την ίδια μέρα, δηλαδή Παρασκευή 
4 Μαρτίου, έγινε συνάντηση με την 
κυβέρνηση, στην οποία ήταν παρό- 
ντες όλοι οι εμπλεκόμενοι, εκτός από 
τον υπουργό Προστασίας του Πολί¬ 
τη, που αντιπροσωπευόταν από τον 
γενικό γραμματέα του υπουργείου, 
τον Αμοιρίδη. Αυτή τη φορά η κυ¬ 
βέρνηση πρότεινε μία κάρτα που λέ¬ 
γεται «κάρτα ανοχής» και που σύμ¬ 
φωνα με τα λεγόμενό τους -χωρίς να 
ντραπούν- διασφαλίζει όλα τα δι¬ 
καιώματα εκτός από το δικαίωμα τα¬ 
ξιδιού. Μετά από την αποφασιστι¬ 
κότητα των οοτεργών να οπτοκτήσουν 
και αυτό το δικαίωμα, οι υπουργοί ζή¬ 
τησαν να αποχωρήσουν για να συ- 
σκεφτούν. Την ίδια μέρα, ο υπουργός 
Προστασίας του Πολίτη, που ήταν 
απών από τη συνάντηση, δήλωσε 
από το βήμα της Βουλής, ότι υπάρ¬ 


χουν σίγουρες πληροφορίες ότι η 
απεργία πείνας θα σταματήσει στο 
τέλος της βδομάδας. Από πού το ήξε¬ 
ρε; Και πώς ήταν σίγουρος; 

Κυριακή 6 Μαρτίου, 41 η μέρα της 
απεργίας, χτυπά το τηλέφωνο του 
άλλου ακατονόμαστου, «Μ-Χ», που 
άκουσε άλλη πρόταση, από τον Αλε- 
ξάκη, σύμβουλο της υπουργού Αννας 
Νταλάρα. Αυτή η πρόταση έλεγε να 
αποδεχτούμε την πρόταση της κυ¬ 
βέρνησης, δηλαδή κάρτα για έξι μή¬ 
νες που θα ανανεώνεται για άλλους 
έξι μήνες, και στη συνέχεια θα μπο¬ 
ρέσουν οι 282 απεργοί να αποκτή¬ 
σουν άδεια παραμονής, χωρίς να το 
ανακοινώσει κανένας αρμόδιος, δη¬ 
λαδή κάτω από το τραπέζι. Το επι¬ 
χείρημά τους ήταν ότι η ανακοίνωση 
για χορήγηση αδειών παραμονής θα 
έχει αρνητικό αντίκτυπο στην κοι¬ 
νωνία και μπορεί να οδηγήσει ακόμα 
και σε πτώση της κυβέρνησης. 

Σ' αυτό το σημείο, πρέπει να διευ¬ 
κρινίσουμε ότι κάθε αίτημα που κερ¬ 
δίζεται πρέπει να ανακοινώνεται δη¬ 
μόσια, γιατί αυτή είναι η μοναδική εγ¬ 
γύηση ότι θα γίνει πράξη. 

Αυτό που προξενεί γέλιο, είναι ότι 
εκείνος που εδώ και έξι μήνες, πριν 
αρχίσει η απεργία πείνας, δήλωνε συ¬ 
νέχεια ότι θα πάρουμε άδεια παρα¬ 
μονής, γιατί αυτό είναι δικαίωμά μας, 
τώρα ξαφνικά άλλαξε γνώμη και από 
υποστηρικτής των απεργών πείνας 
έγινε ανοιχτός υπερασπιστής της κυ¬ 
βέρνησης, εκφράζοντας και φόβο μην 
πέσει η κυβέρνηση, λες και ήταν ένας 
από τους υπουργούς της. Αυτό κι αν 
είναι αντιφατικό. Υπάρχουν και άλ¬ 
λοι που προσπάθησαν παρασκηνια- 
κά να πείσουν κάποιους απεργούς 
να αποδεχτούν αυτή τη βρόμικη πρό¬ 
ταση. Το να βάζεις το χέρι σου στη 
φωτιά δεν είναι σαν να βάζεις το χέ¬ 
ρι σου στον πάγο. Οι απεργοί είναι 
αυτοί που έβαλαν τη ζωή τους σε κίν¬ 
δυνο και κανείς άλλος. Το αίτημά τους 
ήταν μόνο άδεια παραμονής, γι' αυ¬ 
τό, για άλλη μια φορά, απέρριψαν αυ¬ 
τή την πρόταση, επειδή δεν περι¬ 
λάμβανε καμιά εγγύηση, και συμφώ¬ 
νησαν ότι θα επιμείνουν αποφασι¬ 
στικά στο βασικό τους αίτημα και ότι 
καμιά πρόταση δε θα γίνει δεκτή, αν 
δεν εξασφαλίζει την άδεια παραμο¬ 
νής. 

Ψεύτικες απειλές 

Σε μια προσπάθεια να «υποβιβά¬ 
σει» τα δίκαια αιτήματά μας, ένας 


από αυτούς που παρίστανε ότι μας 
ενισχύει μέχρι το τέλος, μας ανακοί¬ 
νωσε ξεδιάντροπα, ότι στην περί¬ 
πτωση που δε δεχτούμε αυτή τη λύ¬ 
ση, η κυβέρνηση θα ετοιμάσει δύο 
στρατιωτικά αεροπλάνα για να μας 
στείλει πίσω στις πατρίδες μας! Για 
λογαριασμό ποιων καλλιεργήθηκε αυ¬ 
τός ο φόβος και ασκήθηκε αυτή η πί¬ 
εση πάνω στους απεργούς, για να 
τους οδηγήσουν στις λειψές λύσεις; 
Ηταν αυτό προς το συμφέρον της 
απεργίας ή προς το συμφέρον της 
κυβέρνησης; 

Σκεφθείτε ότι κάθε φορά που η κυ¬ 
βέρνηση υποχωρούσε, μετά από την 
πίεση από την πλευρά μας και φαι¬ 
νόταν ότι η νίκη είναι κοντά, ξαφνικά 
εμφανιζόταν μια «κυβέρνηση» ανά- 
μεσά μας, που μας πίεζε να αποδε¬ 
χτούμε τις προτάσεις της κυβέρνη¬ 
σης, που στόχο είχαν τη λήξη της 
απεργίας πείνας. Θυμάμαι τη συνέ¬ 
λευση των απεργών, στην οποία ανά- 
μεσά μας ήταν ο πρόεδρος αυτής της 
«κυβέρνησης» και μας παρακαλούσε 
να δεχτούμε τις προτάσεις των εταί¬ 
ρων. Ελεγε επίλέξει: «Ας δεχτούμε αυ¬ 
τή την κάρτα και μετά βλέπουμε, 
τουλάχιστον να βάλουμε κάτι στην 
τσέπη μας»! 

Την ίδια στιγμή, ο υπουργός Προ 
Πο δήλωνε ότι σε καμία περίπτωση 
δεν μπορεί να εκκενώσει την Υπατία, 
γιατί είναι ιδιωτικός χώρος, και ότι ο 
μόνος που μπορεί να κάνει κάτι τέ¬ 
τοιο είναι ο ιδιοκτήτης της βίλας. Ετσι 
ξεπεράσαμε το πρόβλημα των δε¬ 
καπέντε ημερών που ήταν συμφω- 
νημένο για να βγούμε από την Υπα¬ 
τία. Αυτή η απεργία δημιούργησε και 
κάτι σαν θαύμα. Ηταν η δήλωση του 
προέδρου του ΛΑΟΣ, Καρατζαφέρη, 
που ήταν πάντα υπέρ της απέλασης 
των μεταναστών, όμως αυτή τη φο¬ 
ρά ζήτησε να βρεθεί λύση για να μη 
θρηνήσουμε θύματα, γεγονός που θα 
έριχνε την ευθύνη πάνω σ' όλους 
τους πολιτικούς. 

Οι υποτακτικοί της 
κυβέρνησης 
υλοποίησαν αυτό που 
δεν κατάφερε η ίδια 

Τη Δευτέρα 7 Μαρτίου, 42 η μέρα 
της απεργίας πείνας, ήρθε ο γενικός 
γραμματέας των νοσοκομείων της 
Αθήνας Αρης Μουσιώνης για να υλο¬ 
ποιήσει απόφαση του υπουργού 


Υγείας για μεταφορά όλων των απερ¬ 
γών στα νοσοκομεία, εξαιτίας των κα¬ 
κών καιρικών συνθηκών και της κα¬ 
κής κατάστασης της υγείας τους. 
Προσέξτε, για μια ακόμη φορά η κυ¬ 
βέρνηση προσπαθεί να τελειώσει την 
απεργία και ο τρόπος αυτή τη φορά 
ήταν να σκορπίσει τους απεργούς 
στα νοσοκομεία. Την ίδια στιγμή να 
κλείσει η Υπατία και να παραδοθεί 
στον ιδιοκτήτη και μετά από λίγο και¬ 
ρό περίθαλψης να βρεθούν οι απερ¬ 
γοί στο δρόμο. 

Βέβαια, οι απεργοί πείνας με απο¬ 
φασιστικότητα απέρριψαν τη μετα¬ 
φορά τους στα νοσοκομεία, απορρί- 
πτοντας ταυτόχρονα και την πρό¬ 
ταση της κυβέρνησης. Την ίδια μέρα 
το βράδυ και μετά απ' αυτή την 
απόρριψη, ο ίδιος ο Μουσιώνης δή¬ 
λωσε ότι σέβεται την επιθυμία των 
απεργών. Σε δημοσιογραφική συνέ¬ 
ντευξη από την Υπατία δήλωσε ότι 
δεν υπάρχει περίπτωση κανένας να 
υποχρεώσει τους απεργούς να πά¬ 
νε στα νοσοκομεία και ακόμη ότι ο 
κρατικός μηχανισμός είναι έτοιμος για 
να παράσχει βοήθεια όποτε χρεα- 
στεί. 

Ταυτόχρονα, όμως, οι άλλοι, με τη 
βοήθεια και των αλληλέγγυων για¬ 
τρών, άρχισαν να στέλνουν τους 
απεργούς τον έναν μετά τον άλλον 
στα νοσοκομεία. Ακόμη και αυτούς 
που ήταν σε καλή κατάσταση, ενώ 
για να μας πείσουν μας έλεγαν ότι αυ¬ 
τός είναι ο μόνος τρόπος για να πιέ¬ 
σουμε την κυβέρνηση. Στην πραγ¬ 
ματικότητα, αυτό δεν ήταν παρά υλο¬ 
ποίηση της γραμμής της κυβέρνησης. 
Το πιο προκλητικό ήταν ότι άφησαν 
τους απεργούς στα νοσοκομεία να 
πίνουν τσάι και στη συνέχεια και τους 
υπόλοιπους απεργούς που έμειναν 
στην Υπατία, ενώ γνώριζαν πολύ κα¬ 
λά ότι στις 8 Φεβρουάριου, την 15η 
μέρα της απεργίας πείνας, σε συνέ¬ 
λευσή τους οι απεργοί είχαν αποφα¬ 
σίσει να κόψουν το τσάι. Αυτό δεν δη¬ 
μιουργεί πολλά ερωτηματικά; 

Βρόμικα παιχνίδια 
στο όνομα 
των απεργών 

Δυο μέρες πριν τη λήξη της απερ¬ 
γίας, οι 282 απεργοί, παρά την πίε¬ 
ση που ασκούνταν πάνω τους, εξέ¬ 
δωσαν μια ανακοίνωση, η οποία ανέ¬ 
φερε ότι το πρώτο και βασικό αίτη¬ 
μά τους είναι η άδεια παραμονής και 


υπάρχουν και δευτερεύοντα αιτήμα¬ 
τα. Σ' αυτή την ανακοίνωση προ¬ 
στέθηκαν και κάποια άλλα αιτήματα, 
τα οποία αναφέρθηκε ότι προέρχο¬ 
νται από τους απεργούς στη Θεσ¬ 
σαλονίκη. Ενα από αυτά τα αιτήμα¬ 
τα αναφερόταν στο νόμο που ορίζει 
τις διάφορες κατηγορίες άδειας πα¬ 
ραμονής και στον τρόπο που μπορεί 
κανείς να την αποκτήσει. 

Αυτό ήταν γελοίο. Από πού κι ως 
πού οι απεργοί στη Θεσσαλονίκη 
γνωρίζουν τους νόμους και έχουν 
άποψη για τις διάφορες ρυθμίσεις 
τους; Ποιος ξέρει, ίσως έγιναν δικη¬ 
γόροι! Βέβαια, κανένα από τα αιτή¬ 
ματα που προστέθηκαν στην ανα¬ 
κοίνωση δεν υλοποιήθηκε τελικά. Αυ¬ 
τό που μας προκάλεσε εντύπωση εί¬ 
ναι ότι η αναφορά στο νόμο που προ- 
στέθηκε στην ανακοίνωση δεν ήταν 
σαφής, γιατί δεν όριζε το άρθρο με 
το οποίο ζητούσαμε άδεια παραμο¬ 
νής όπως όλοι οι μετανάστες. Στον 
ίδιο νόμο υπάρχουν δύο άρθρα. Το 
πρώτο δίνει άδεια παραμονής και δι¬ 
καίωμα ανανέωσης για ανθρωπιστι¬ 
κούς λόγους, όμως το δεύτερο άρθρο 
μας βάζει σ' ένα καθεστώς που δεν 
δίνει τη δυνατότητα ανανέωσης της 
άδειας παραμονής. Δεν ήταν λογικό 
στην αναφορά στο νόμο να διευκρι¬ 
νίζεται το άρθρο για να μην υπάρ¬ 
χουν εμπλοκές; Οι δικηγόροι δεν εί¬ 
ναι χαζοί ώστε να πέφτουν σε τέτοια 
λάθη. 

Οι απεργοί είπαν στην ανακοίνω¬ 
σή τους ότι ο στόχος παραμένει ίδιος 
και συνεχώς δήλωναν στους εκπρο¬ 
σώπους τους και στους αλληλέγ¬ 
γυους ότι ή θα υλοποιηθούν τα αιτή- 
ματά τους ή να ετοιμάσουν 300 φέ¬ 
ρετρα, δείχνοντας έτσι ότι συνεχίζουν 
την απεργία τους μέχρι να υλοποιη¬ 
θούν τα αιτήματά τους, αλλιώς θα 
πεθάνουν. Οι αντιπρόσωποι των 
απεργών δεν υλοποίησαν την από¬ 
φαση. Δεν θα ήταν ήταν καλύτερα γι' 
αυτούς να ετοιμάσουν 300 φέρετρα 
για να κρύψουν την ντροπή και τα 
ψέματά τους; 

Η μέρα της τελικής 
πτώσης 

Μια νύχτα, που το κρύο ήταν πο¬ 
λύ έντονο, η Υπατία έμεινε άδεια από 
όλους τους φρουρούς του Φόρουμ. 
Ηταν οργανωμένο; 

Τρίτη 8 Μάρτη, 43η ημέρα της 
απεργίας πείνας. Από το πρωί ακού- 
γονταν φήμες ανάμεσα στους απερ¬ 
γούς ότι 35 περίπου απεργοί πείνας 
πέρασαν όλη τη νύχτα έξω από την 
Υπατία. Κανένας δεν μπορεί να είναι 
σίγουρος αν κάποιοι πράγματι το 
έκαναν, επειδή η Υπατία ήταν άδεια 
(σ.μ. επειδή έλειπε η περιφρούρηση 
του ΦΜΚ). Αυτό που είναι σίγουρο εί¬ 
ναι ότι αποκλείεται να ήταν τόσοι 
πολλοί. Αυτό ήταν ψέμα, που θα φα¬ 
νερωνόταν αργότερα. Οι φήμες συ¬ 
νεχίστηκαν κι αυτό οδήγησε στη διά¬ 
σπαση. 

Μέσα σ' όλα αυτά, το ΦΜΚ ζήτη¬ 
σε να γίνει συνάντηση της επιτροπής 
των απεργών. Σ' αυτή τη συνάντη¬ 
ση ήταν παρόντες οι εκπρόσωποι 
όλων των ομάδων των απεργών, συν 
δύο άτομα που δεν ήταν στην επι¬ 
τροπή (Ρασίντ και Χασάν). Ηταν πα¬ 
ρόντες αυτοί που θα αποφάσιζαν 
στη θέση των 282 απεργών. Το μόνο 
σίγουρο είναι ότι οι απεργοί ήταν 
απόντες, παρ' όλο που οι μόνοι που 
έπρεπε να παίρνουν οπτοφάσεις ήταν 
αυτοί. 


Η ΑΛΗΘΕΙΑ 

Το διπλό μαγειρείο 

Η επιτροπή, με τα 8 της μέλη, πή¬ 
γε με τη συνοδεία 2 μελών του ΦΜΚ 
σε ένα από τα διπλανά καφέ, το «Κο- 
οΚννοοό». Από την πρώτη στιγμή, 
ήταν έντονη η μυρωδιά του φαγητού. 
Στο ίδιο καφέ ήταν ο εκπρόσωπος 
της αλληλεγγύης Ν-Γ μαζί με κά¬ 
ποιους δικούς του. Εκεί βέβαια δεν 
ήταν ως αλληλέγγυος, γιατί η συνά¬ 
ντηση ήταν αποκλειστικά για τους 
απεργούς. 

Η συζήτηση ξεκίνησε με το θέμα 
των 35 ατόμων που υποτίθεται ότι 
έφυγαν τη νύχτα από την Υπατία. Το 
μεγάλο ψέμα που ειπώθηκε ήταν ότι 
η κυβέρνηση γνώριζε αυτό το θέμα 
κι ότι μέχρι αύριο θα έληγε η απερ¬ 
γία. Αναρωτιέμαι: αν αυτό ήταν σί¬ 
γουρο, η κυβέρνηση θα έστελνε 4 
υπουργούς; Αυτή η πίεση που ασκή¬ 
θηκε στην επιτροπή είχε σκοπό να 
την προετοιμάσει γι' αυτό που θα ερ¬ 
χόταν μετά, κατά τη διάρκεια αυτής 
της συνάντησης. Ο Ν-Γ, που έγινε ο 
ταχυδρόμος της κυβέρνησης, ανα¬ 
κοίνωσε μία πρόταση που μόλις την 
είχε ακούσει στο τηλέφωνο, που ήταν 
κάρτα ανοχής που εξασφαλίζει το δι¬ 
καίωμα ταξιδιού και την ανανέωσή 
της επ' αόριστον και η 12ετία θα γί¬ 
νει 5ετία (σ.σ. για δυνατότητα άδειας 
παραμονής για εξαιρετικούς λόγους). 

Η πλειοψηφία της επιτροπής, όταν 
άκουσε αυτό το νέο, δέχτηκε την 
πρόταση. Ο λόγος ήταν ότι έχουν 
αποδείξεις που δείχνουν ότι βρίσκο¬ 
νται στην Ελλάδα περισσότερα από 
πέντε χρόνια. Ομως, η πλειοψηφία 
των απεργών δεν έχει τέτοιες απο¬ 
δείξεις. Γι' αυτό ήταν λάθος η συνά¬ 
ντηση της επιτροπής και όχι του συ¬ 
νόλου των απεργών. Σύμφωνα με τα 
λεγάμενα του ταχυδρόμου, την πρό¬ 
ταση αυτή την έλαβε από τον πρόε¬ 
δρο του ΣΥΡΙΖΑ. Ενας απ' τους αλ¬ 
ληλέγγυους που ήταν στην συνέλευ¬ 
ση πίεσε να συμβιβαστούμε μ' αυτή 
τη λύση και να τη δεχτούμε. Μ' αυτό 
τον τρόπο θα μειωθεί η 12ετία σε 
5ετία και θα ζητήσουμε την πίεση 
των αλληλέγγυων ώστε να βρεθεί 
τρόπος για ν' αποδείξουν όλοι οι 
οπτεργοί ότι έχουν ήδη 5 χρόνια στην 
Ελλάδα, γεγονός που θα τους οδηγή¬ 
σει κατευθείαν στην άδεια παραμο¬ 
νής. Δεν είναι αυτό για γέλια και για 
κλάματα ταυτόχρονα; 

Μετά οπτ' αυτό, έγινε μια συνέλευ¬ 
ση απεργών, που το ηθικό τους ήταν 
εμφανώς πεσμένο, μετά τις φήμες 
που είχαν προηγηθεί. Με όλ' αυτά, 
οι απεργοί δέχτηκαν την πρόταση 
της κυβέρνησης. Η κυβέρνηση και οι 
βοηθοί της νίκησαν. 


Κατάπιε το δόλωμα 

Οπως είπε ο ταχυδρόμος Ν-Γ και 
άλλοι, η κυβέρνηση για να συνεχίσει 
τις διαπραγματεύσεις έβαλε έναν όρο. 
Αυτός ο όρος ήταν να διαπραγμα- 
τευτείγια κάρτα ανοχής και μόνο. Μ' 
αυτόν τον τρόπο θέλησαν να μας 
απομακρύνουν από το κύριο αίτημά 
μας που ήταν η άδεια παραμονής. Οι 
απεργοί έπεσαν στην παγίδα και άρ¬ 
χισαν οι διαπραγματεύσεις για μια 
κάρτα ανοχής, μετά από 44 μέρες 
απεργίας πείνας. Μία κάρτα που 
μπορούσε οποιοσδήποτε μετανά¬ 
στης να την αποκτήσει και μάλιστα 
χωρίς να μπει στη διαδικασία να κά¬ 
νει απεργία πείνας. 

Εδώ τίθεται ένα ερώτημα. Ποιος 
ήταν ο ρόλος των πολιτικών και των 
δικηγόρων που ήταν ανάμεσα στους 
αλληλέγγυους; 

Οι οπτεργοί δέχτηκαν την κλήση της 
κυβέρνησης για διαπραγμάτευση, 
απλά για ν' ακούσουν από την ίδια 
την πρόταση και όχι οπτ' αυτούς που 
τη μετέφεραν απ' το τηλέφωνο. Πριν 
τη συνάντηση, ο Α-Χ ξεκίνησε να γρά¬ 
φει το κείμενο της δήλωσης που θα 
έκανε μετά τη συνάντηση, σαν να 
ήταν βέβαιος για το αποτέλεσμά της, 
με το οποίο θα τελείωνε η απεργία. 
Σα να ήταν αυτή η συνάντηση μια 
παράσταση. Αυτό μας κάνει να ανα¬ 
ρωτηθούμε, πώς ήξερε ο Α-Χ τ' απο¬ 
τελέσματα της συνάντησης πριν ακό¬ 
μα γίνει; Από την άλλη, αυτό δεν εί¬ 
ναι καθόλου παράξενο, αν συγκε¬ 
ντρωθούμε λίγο σε αυτά που γρά¬ 
ψαμε παραπάνω, στο σύνολο των 
γεγονότων. 

Τελείωσε το παιχνίδι, 
έπεσαν οι μάσκες 

Ηρθε η ώρα της συνάντησης. Η 
αντιπροσωπεία των απεργών, των 
αλληλέγγυων και του Φόρουμ συν 
δύο δικηγόροι κατευθύνθηκε στο χώ¬ 
ρο της συνάντησης, όπως είχε κανο¬ 
νιστεί, και από την άλλη πλευρά αντι¬ 
πρόσωποι της κυβέρνησης ήταν 4 
υπουργοί: Εσωτερικών, Προ Πο, Υγεί¬ 
ας και Μετανάστευσης. Τότε θυμή¬ 
θηκα αυτό που είχε πει ένα από τα 
μέλη του Φόρουμ, απ' αυτούς που 
ήταν παρόντες στο καφέ, που δή¬ 
λωσε ότι η κυβέρνηση γνωρίζει το θέ¬ 
μα των 35 που βγήκαν από την Υπα¬ 
τία και γύρισαν την ίδια βραδιά, κά¬ 
τι το οποίο ήταν ψέμα. Αν τα λεγό¬ 
μενό του ήταν αλήθεια, η κυβέρνηση 
δε θα ήταν παρούσα μ' αυτό το κλι¬ 
μάκιο στη συνάντηση. 

Οι αλήθειες ξαφνικά άρχισαν να 
βγαίνουν στην επιφάνεια, όπως και 


τα ψέματα που υιοθέτησαν κάποιοι, 
που ξέχασαν τον αγώνα και κατηύ- 
θυναν όλες τις δυνάμεις τους στην 
άσκηση πίεσης πάνω στους απερ¬ 
γούς. Πίεσης που στόχο είχε να δε¬ 
χτούν οι απεργοί αυτό που είναι πί¬ 
σω από το αίτημά τους, που δεν 
ήταν παρά μόνο η άδεια παραμονής. 
Βιάζονταν να βγάλουν τους απερ¬ 
γούς από την Υπατία, κάτι που απο¬ 
τελούσε πάντα το στόχο της κυβέρ¬ 
νησης. 

Σ' αυτή τη συνάντηση, όπως και 
σε όλες τις προηγούμενες, η κυβέρ¬ 
νηση ήταν φοβισμένη. Στα πρόσω¬ 
πα των υπουργών ήταν φανερός ο 
εκνευρισμός. Αυτό μας δείχνει ότι αν 
παραμέναμε για λίγο ακόμα στις θέ¬ 
σεις μας, θα βγαίναμε νικητές. Οι δια¬ 
πραγματεύσεις ξεκίνησαν. Η συνά¬ 
ντηση διήρκησε για λίγο και καταλή¬ 
ξαμε όλοι μαζί σε μια προφορική συμ¬ 
φωνία. Αυτό που έλειπε ήταν να συμ¬ 
φωνήσουν οι υπόλοιποι απεργοί και 
για να τελειώσει ο υπουργός Εσωτε¬ 
ρικών το θέμα ζήτησε να έχει τη γνώ¬ 
μη του εκπροσώπου των απεργών. 

Το ίδιο έγινε και με τους εκπροσώ¬ 
πους της αλληλεγγύης που ήταν πα¬ 
ρόντες στη συνάντηση. Αυτοί είχαν 
το νου τους μόνο στο πώς θα υλο¬ 
ποιήσουν τη συμφωνία, χωρίς να πά¬ 
ρουν τη γνώμη των απεργών. Ευτυ¬ 
χώς, ένας οπτό τους αντιπροσώπους 
των απεργών αντιτάχθηκε σ' αυτό, 
λέγοντας ότι αυτό είναι μόνο πρότα¬ 
ση κι εμείς είμαστε μόνο οι αντιπρό¬ 
σωποι των απεργών. Ο μόνος τρό¬ 
πος για να γίνει δεκτή η πρόταση εί¬ 
ναι να γίνει συνέλευση των απεργών, 
γιατί αυτοί έχουν τον πρώτο λόγο να 
δεχτούν ή να απορρίψουν την από¬ 
φαση. 

Οταν τελείωσε η συνάντηση, οι αλ¬ 
ληλέγγυοι ευχαρίστησαν τους υπουρ¬ 
γούς για την πρόταση, ξεχνώντας το 
ρόλο τους. Γιατί να ευχαριστήσουμε 
έναν υπουργό για μία πρόταση που 
μόνο οι απεργοί μπορούν να τη δε¬ 
χτούν; Γιατί η πλειοψηφία ήθελε ν' 
αποδεχτεί αυτή τη συμφωνία; Δεν 
ήταν η ίδια πλειοψηφία που πάντα 
δήλωνε ότι η απεργία πείνας δε θα 
σταματήσει μέχρι να υλοποιηθούν 
όλα τα αιτήματα, με πρώτο αίτημα 
την άδεια παραμονής για όλους, δια¬ 
φορετικά -όπως έλεγε- η κυβέρνηση 
ας φέρει 300 φέρετρα; 

Η συνάντηση τελείωσε. Επεσαν οι 
μάσκες πίσω από τις οποίες κρύβο¬ 
νταν κάποιοι και φάνηκαν κάποια 
πρόσωπα που ακολουθούν μόνο τα 
δικά τους συμφέροντα, είτε αυτοί 
ήταν αλληλέγγυοι είτε ήταν απεργοί. 


Χωρίς ντροπή 

Ηταν αναμενόμενο, μετά τη συνά¬ 
ντηση με τους υπουργούς, να γίνουν 
κάποιες δηλώσεις στην πόρτα της 
ΓΣΕΕ. Ετοιμάστηκε γι' ακόμη μία φο¬ 
ρά αυτός που βιαζόταν για τη νίκη. 
Ο Α-Χ θέλησε να διαβάσει τη δήλωση 
που αναφέραμε προηγουμένως, δη¬ 
λαδή τη δήλωση που είχε ετοιμάσει 
πριν τη συνάντηση. Η δήλωση ήταν: 
«Οι απεργοί πείνας πήραν αυτό που 
ήθελαν». Ομως, πριν κάνει τη δήλω¬ 
σή του, βρήκε ακόμη μια φορά μπρο¬ 
στά του έναν απεργό, μέλος της αντι¬ 
προσωπείας, ο οποίος του είπε σε 
έντονο ύφος, ότι είναι υποχρεωμένος 
πρώτα να γυρίσει στη συνέλευση των 
απεργών, για να αποφασίσουν αυ¬ 
τοί τελικά αν όντως πήραν αυτό που 
ήθελαν. Το μόνο που έπρεπε να δη¬ 
λώσει ήταν ότι «ακούσαμε την πρό¬ 
ταση της κυβέρνησης και γυρνάμε 
στους απεργούς. Αυτοί αποφασί¬ 
ζουν». 

Προσέξτε καλά αυτό το σημείο. 
Στην ανακοίνωση Τύπου ο Α-Χ έδω¬ 
σε ραντεβού στα ΜΜΕ μετά από μι- 
σή ώρα, για να γίνει δήλωση στην 
Υπατία, όπου θ' ακούσουν την απά¬ 
ντηση των απεργών στην πρόταση 
της κυβέρνησης. Ομως, ξέχασε κάτι 
πολύ σημαντικό. Ποιές ήταν οι δια¬ 
σφαλίσεις ότι η κυβέρνηση θα υλο¬ 
ποιήσει τη συμφωνία; Δεν έπρεπε να 
γυρίσει πάλι στους 4 υπουργούς για 
να πάρει γραπτώς τα συμφωνηθέ- 
ντα και μετά να ανακοινώσει τη νίκη; 

Μετά από 44 μέρες 
απεργία πείνας, ήταν 
αυτό νίκη; 

Η νίκη ανακοινώθηκε και όλοι όσοι 
είχαν ακολουθήσει αυτόν τον αγώνα 
έμαθαν ότι φτάσαμε στο στόχο. Τρα¬ 
βήχτηκαν φωτογραφίες με τους 
απεργούς να γιορτάζουν τη νίκη. Η 
απεργία πείνας σταμάτησε. Την επό¬ 
μενη μέρα, δηλαδή την Πέμπτη 10 
Μάρτη, ο υπουργός Εσωτερικών μα¬ 
ζί με την υφυπουργό Εργασίας, που 
ήταν παρόντες στη συνάντηση με 
τους απεργούς, δηλώνουν στα ΜΜΕ 
ότι δεν έδωσαν τίποτα στους απερ¬ 
γούς, αλλά απλά εφαρμόζουν αυτό 
που ορίζει ο νόμος! 

Καταλάβατε τώρα; Κάναμε 44 μέ¬ 
ρες απεργία πείνας για να πάρουμε 
ένα χαρτί που είναι αναβολή της απέ¬ 
λασης. Χάσαμε την ευκαιρία της ζω¬ 
ής μας να αποκτήσουμε άδεια πα¬ 
ραμονής. Οι δικηγόροι, όταν άκουσαν 
τις δηλώσεις από τους υπουργούς 
και μετά από πίεση κάποιων απερ¬ 
γών και κάποιων αλληλέγγυων, 
έσπευσαν τρέχοντας στο υπουργείο 
Προ Πο για να «λύσουν κάποια ζη¬ 
τήματα», κατά δήλωσή τους. Μετά 
από συνάντηση 8 ωρών, δεν κατά- 
φεραν να φέρουν τίποτα καινούργιο. 
Αντίθετα, άφησαν να εννοηθεί, ότι 


στη συμφωνία θα γίνουν κάποιες αλ¬ 
λαγές, στην ουσία όμως θα γίνουν κά¬ 
ποιες παραχωρήσεις. Την επόμενη 
μέρα πήγαν πάλι στο υπουργείο, και 
όταν γύρισαν είπαν ότι η συμφωνία 
μειώθηκε και έτσι το δικαίωμα ταξι¬ 
διού από απεριόριστο έγινε περιο¬ 
ρισμένο. 

Μετά τη λήξη της απεργίας, κά¬ 
ποιοι βιάζονταν ν' αδειάσουν την 
Υπατία. Την ίδια μέρα το βράδυ, έγι¬ 
νε συνάντηση της επιτροπής των 
απεργών σε μια σκηνή, μακριά απ' 
τα βλέμματα, χωρίς να ρωτηθούν οι 
ίδιοι οι απεργοί. Ο λόγος αυτής της 
συνάντησης ήταν μια καινούργια πρό¬ 
ταση οπτό τον Α-Χ που έλεγε ότι είναι 
καλύτερα τα πρώτα χαρτιά να τα 
πάρουμε στον τόπο διαμονής, δηλα¬ 
δή στα Χανιά. Οπως ξέρουμε όλοι, με¬ 
τά από την απεργία πείνας κανένας 
δεν μπορούσε να ταξιδέψει χωρίς 
χαρτιά. Αυτή η πρόταση δεν έγινε πα¬ 
ρά μόνο για να μας πετάξει έξω από 
την Υπατία, χωρίς καν να μπορούμε 
να γυρίσουμε στα σπίτια μας ασφα¬ 
λείς. Αυτό δεν ήταν παράδοξο γι' αυ¬ 
τούς που ήθελαν άρον-άρον να τε¬ 
λειώσουν την απεργία και ν' αδειά- 
σουν την Υπατία. Για να δικαιολογή¬ 
σει την πρότασή του, δήλωσε ότι ο 
υπουργός περιμένει την απάντησή 
του, ξεχνώντας ότι ο ίδιος υπουργός 
μας δήλωσε ότι η αστυνομία θα έρθει 
στην Υπατία για να μας δώσει τα 
πρώτα χαρτιά. 

Και αυτή η πρόταση απορρίφθη- 
κε και την επόμενη μέρα κουβαλήθη¬ 
καν όλοι οι απεργοί πείνας στο Αλ¬ 
λοδαπών και γύρισαν με τέσσερα 
χαρτιά, ένα από τα οποία είναι από¬ 
φαση απέλασης και ένα άλλο είναι 
αναβολή της απέλασης. Την δια μέ¬ 
ρα, ένας απεργός που ήταν αντίθε¬ 
τος με τη συμφωνία απειλήθηκε από 
μέλος του Φόρουμ. Ο μόνος λόγος 
ήταν η υπεράσπιση των δικαιωμά¬ 
των του ως απεργός. 

Την Κυριακή εκδόθηκε μια ανακοί¬ 
νωση στο όνομα των απεργών, χω¬ 
ρίς ν' αποφασίσουν γι' αυτή: «Ο αγώ¬ 
νας ολοκληρώθηκε. Με τα χαρτιά μας 
στο χέρι και με ψηλά το κεφάλι τη 
Δευτέρα θα γυρίσουμε στα σπίτια 
μας νικητές. Πήραμε όλα τα δικαιώ- 
ματά μας». Για ποιά δικαιώματα γί¬ 
νεται λόγος; 

Τη Δευτέρα, άδειασε η Υπατία. Οι 
απεργοί έφυγαν. Ο Α-Χ έριξε την τε¬ 
λευταία του σφαίρα δηλώνοντας στα 
ΜΜΕ: «Δε συμβουλέυω κανέναν με¬ 
τανάστη να κάνει απεργία πείνας»! 
Τότε γιατί ήσουν μαζί μας σ' αυτή την 
απεργία; 

Θα σταματήσω εδώ. Υπάρχουν 
πολλές αλήθειες που θα ανακοινω¬ 
θούν εν καιρώ. Για να μην πιάνεστε 
κορόδα, προσέξτε να εκφράζετε τη 
γνώμη σας και να αγωνίζεστε για τα 
δικαιώματά σας. Ο αγώνας συνεχί¬ 
ζεται. 






